उमरिया (नईदुनिया प्रतिनिधि)। MP News : मप्र के बांधवगढ़ टाइगर रिजर्व ने एक महीने में अपने दो बाघ शावकों और एक नर बाघ खोने के बाद गुरुवार को अपना एक नन्ना हाथी भी खो दिया। एक साल एक महीने के इस हाथी पवन की मौत ज्यादा मिट्टी खाने से हो गई है। पवन एक मई से बीमार था।
 इस संबंध में जानकारी देते हुए फील्ड डायरेक्टर विंसेंट रहीम ने बताया कि पवन ने ज्यादा मिट्टी खा ली थी जिसकी वजह से उसका पेट सख्त हो गया था। कुछ महीने पहले भी उसने मिट्टी खाई थी जिससे उसके पेट में दर्द होने लगा था, लेकिन उस समय गोबर के साथ मिट्टी बाहर आ गई थी। लेकिन इस बार मिट्टी पेट में जाकर जम गई। रविवार को हालत काफी बिगड़ गई थी।
 बताया जाता है कि सोमवार को पवन की हालत में कुछ सुधार दिखा तो करवट दिलवाई गई लेकिन बुधवार की रात उसकी हालत फिर बिगड़ी और रात करीब 12 बजे उसने दम तोड़ दिया।
 पवन सीधी जिले के जंगलों से पकड़ कर लाई गई जंगली हथिनी चित्रा का बच्चा था। जब इस हथिनी को बांधवगढ़ लाया गया था, तब वह गर्भवती थी और बांधवगढ़ आने के बाद उसने पवन को जन्म दिया था। बांधवगढ़ में पवन के जन्म के साथ उत्सव मनाया गया था। लेकिन कम उम्र में पवन के जाने से बांधवगढ़ में मायूसी है।
 
उमरिया । MP News : मप्र के बांधवगढ़ टाइगर रिजर्व ने एक महीने में अपने दो बाघ शावकों और एक नर बाघ खोने के बाद गुरुवार को अपना एक नन्ना हाथी भी खो दिया। एक साल एक महीने के इस हाथी पवन की मौत ज्यादा मिट्टी खाने से हो गई है। पवन एक मई से बीमार था। इस संबंध में जानकारी देते हुए फील्ड डायरेक्टर विंसेंट रहीम ने बताया कि पवन ने ज्यादा मिट्टी खा ली थी जिसकी वजह से उसका पेट सख्त हो गया था। कुछ महीने पहले भी उसने मिट्टी खाई थी जिससे उसके पेट में दर्द होने लगा था, लेकिन उस समय गोबर के साथ मिट्टी बाहर आ गई थी। लेकिन इस बार मिट्टी पेट में जाकर जम गई। रविवार को हालत काफी बिगड़ गई थी। बताया जाता है कि सोमवार को पवन की हालत में कुछ सुधार दिखा तो करवट दिलवाई गई लेकिन बुधवार की रात उसकी हालत फिर बिगड़ी और रात करीब बारह बजे उसने दम तोड़ दिया। पवन सीधी जिले के जंगलों से पकड़ कर लाई गई जंगली हथिनी चित्रा का बच्चा था। जब इस हथिनी को बांधवगढ़ लाया गया था, तब वह गर्भवती थी और बांधवगढ़ आने के बाद उसने पवन को जन्म दिया था। बांधवगढ़ में पवन के जन्म के साथ उत्सव मनाया गया था। लेकिन कम उम्र में पवन के जाने से बांधवगढ़ में मायूसी है।